CELEX: 62011TN0518
Language: lv
Date: 2011-09-27 00:00:00
Title: Lieta T-518/11: Prasība, kas celta 2011. gada 27. septembrī — BTL Diffusion /ITSB — dm-drogerie markt ( “babyTOlove” )

3.12.2011   
            
            
               LV
            
            
               Eiropas Savienības Oficiālais Vēstnesis
            
            
               C 355/23
            
         Prasība, kas celta 2011. gada 27. septembrī — BTL Diffusion/ITSB — dm-drogerie markt (“babyTOlove”)
   (Lieta T-518/11)
   2011/C 355/42
   Valoda, kādā sagatavots prasības pieteikums — angļu
   
      Lietas dalībnieki
   
   
      Prasītāja: BTL Diffusion (Saint Cloud, Francija) (pārstāvis — A. Berendes, lawyer)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: dm-drogerie markt GmbH & Co. KG (Karlsruhe, Vācija)
   
      Prasītājas prasījumi
   
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju otrās padomes 2011. gada 8. jūlija lēmumu lietā R 883/2010-2, ciktāl ar to i) apmierināti iebildumi un noraidīts apstrīdētais Kopienas preču zīmes reģistrācijas pieteikums attiecībā uz precēm “Ķirurģijas, medicīnas, zobārstniecības un veterinārijas aparāti un instrumenti, ortopēdiskās preces; ķirurģiskie šuvju materiāli”, kas ietilpst 10. klasē, un “Apģērbi, apavi, galvassegas”, kas ietilpst 25. klasē; un ii) noraidīts prasītājas lūgums atcelt apstrīdēto lēmumu, balstoties uz jautājumu, kas nebija izvirzīts apelācijas sūdzībā, ciktāl ar to apmierināti iebildumi attiecībā uz precēm “Spēles un rotaļlietas; vingrošanas un sporta preces, kas nav ietvertas citās klasēs”, kas ietilpst 28. klasē; un
            
         
               —
            
            
               apstiprināt minēto lēmumu attiecībā uz precēm “locekļu, acu un zobu protēzes”, kas ietilpst 10. klasē, un “eglīšu rotājumi”, kas ietilpst 28. klasē
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: prasītāja
   
      Attiecīgā Kopienas preču zīme: grafiska preču zīme “babyTOlove” attiecībā uz precēm, kas ietilpst 10., 25. un 28. klasē — Kopienas preču zīmes reģistrācijas pieteikums Nr. 7104219
   
      Iebildumu procesā pretstatītās preču zīmes vai apzīmējuma īpašniece: otra puse procesā ITSB Apelāciju padomē
   
      Pretstatītā preču zīme vai apzīmējums: starptautiska preču zīmes reģistrācija Nr. 935598 vārdiskai preču zīmei “babylove” attiecībā uz precēm, kas ietilpst 3., 5., 8., 9., 10., 11., 12., 16., 18., 20., 21., 24., 25., 26., 28., 29., 30. un 32. klasē; starptautiska preču zīmes reģistrācija Nr. 979365 vārdiskai preču zīmei “Baby Love” attiecībā uz precēm, kas ietilpst 3., 5., 8., 9., 10., 11., 12., 16., 18., 20., 21., 24., 25., 26., 28., 29., 30. un 32. klasē
   
      Iebildumu nodaļas lēmums: iebildumus apmierināt attiecībā uz daļu apstrīdēto preču
   
      Apelāciju padomes lēmums: Iebildumu nodaļas lēmumu daļēji atcelt; iebildumus apmierināt un apstrīdēto Kopienas preču zīmes reģistrācijas pieteikumu noraidīt attiecībā uz daļu preču, kas ietilpst 10. un 25. klasē; pārejā daļā apelācijas sūdzību noraidīt
   
      Izvirzītie pamati: Padomes Regulas Nr. 207/2009 pārkāpums, jo Apelāciju padome esot kļūdaini novērtējusi sajaukšanas iespēju